b'\n_START_ARTICLE_\nAbenida Andres Bonifacio (Lungsod Quezon)\n_START_SECTION_\nPangalan\n_START_PARAGRAPH_\nIpinangalan ang abenida mula kay Andr\xc3\xa9s Bonifacio, Pilipinong rebolusyonaryo at "Supremo" ng Katipunan. Mula sa kanya rin ipinangalan ang iba pang mga lansangan sa Kalakhang Maynila tulad ng Daang Bonifacio sa Intramuros, Maynila at Abenida A. Bonifacio ng Marikina.\n_START_SECTION_\nPaglalarawan ng ruta\n_START_PARAGRAPH_\nNagsisimula ang daan sa Palitan ng Balintawak sa Lungsod Quezon at tutuloy hanggang sa sangandaan nito sa Abenida Del Monte at Kalye Mayon kung saang liliko ito pakaliwa at tutuloy hanggang makarating sa sangandaan nito sa Daang Blumentritt. Isang bahagi ng Ikatlong Yugto ng Metro Manila Skyway ay tatahak sa ibabaw ng bahaging Balintawak-Daang C-3 ng abenida._NEWLINE_Matatagpuan malapit sa Palitan ng Balintawak ang hugnayang Cloverleaf ng Ayala Land at ang gusaling pampamilihan nito na Ayala Malls Cloverleaf.'